
Comisia pentru Buget,

Finanţe şi Bănci
Bucureşti, 23 .09.2015 

Nr. 4c-2/780/10.09.2015
PLx. 570/2015
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru aprobarea Ordonanţei de urgenţă a Guvernului nr.17/2015 privind aprobarea plăţii contribuţiei României pentru construirea sediului permanent al Curţii Penale Internaţionale, trimis spre dezbatere în fond, cu adresa nr.PLx.570/2015, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
                                                    PREŞEDINTE

Viorel ȘTEFAN
Parlamentul  României

Bucureşti, 23 .09.2015
Nr. 4c-2/ 780/10.09.2015
PLx.570/2015
Comisia pentru Buget,

Finanţe şi Bănci
RAPORT 
asupra proiectului de Lege pentru aprobarea Ordonanţei de urgenţă a Guvernului nr.17/2015 privind aprobarea plăţii contribuţiei României pentru construirea sediului permanent al Curţii Penale Internaţionale
În conformitate cu prevederile art. 95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, în procedură de urgență,  spre dezbatere în fond, cu proiectul de Lege pentru aprobarea Ordonanţei de urgenţă a Guvernului nr.17/2015 privind aprobarea plăţii contribuţiei României pentru construirea sediului permanent al Curţii Penale Internaţionale.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de Lege în ședința din 2.09.2015.
La dezbaterea proiectului de Lege s-a avut în vedere avizul  favorabil al Consiliului Legislativ.
Proiectul de Lege  supus dezbaterii are ca obiect de reglementare 
aprobarea plăţii contribuţiilor Ministerului Justiţiei la organisme internaţionale, respectiv stabilirea noului cuantum al contribuţiei României la Conferinţa de la Haga de Drept Internaţional Privat şi a restanţei la Fondul de pensii al Conferinţei de la Haga de Drept Internaţional Privat. Totodată, se propune modificarea şi completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, aprobată prin Legea nr.126/1994, cu modificările şi completările ulterioare.
                    În conformitate cu prevederile art. 61  din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de Lege menţionat mai sus, în şedinţa din data de 22.09.2015.
La lucrările Comisiei și-au înregistrat prezența un număr de          33 deputați, din totalul de 33 de membri.
La dezbaterea acestui proiect de Lege, au participat, în calitate de invitați, reprezentanți ai Ministerului Finanțelor Publice.
În urma examinării proiectului de Lege şi a opiniilor exprimate, deputații prezenți la lucrări, au hotărât cu unanimitate de voturi să supună plenului Camerei Deputaţilor, spre dezbatere şi adoptare, proiectul de Lege  pentru aprobarea Ordonanţei de urgenţă a Guvernului nr.17/2015 privind aprobarea plăţii contribuţiei României pentru construirea sediului permanent al Curţii Penale Internaţionale, în forma adoptată de Senat. 
În raport cu obiectul şi conţinutul său, proiectul de Lege face parte din categoria legilor ordinare.
                      PREŞEDINTE                                  SECRETAR                     

                     Viorel ȘTEFAN                           Mihai-Aurel DONŢU
  Șef serviciu, Giorgiana Ene
  Consilier parlamentar,
  Luminița Ana Ghiorghiu

